แจง เกิดสว่าง

พระคุณเจ้า ยาโกเบ อลอยซีอูส (เจมส์ หลุยส์) แจง เกิดสว่าง () เป็นมุขนายกมิสซังจันทบุรีองค์แรก ซึ่งแยกออกจากมิสซังกรุงเทพเมื่อปี พ.ศ. 2487รายงานการสถาปนามิสซังจันทบุรี ค.ศ. 1945 https://www.vatican.va/archive/aas/documents/AAS-37-1945-ocr.pdf และนับเป็นบิชอปชาวไทยองค์แรกนับจากพระคุณเจ้าหลุยส์ ลาโน ประมุขมิสซังสยามองค์แรก ตั้งแต่สมัยกรุงศรีอยุธยายังเป็นราชธานี

 ประวัติ 
 ชาติกำเนิด 
พระคุณเจ้ายาโกเบ แจง เกิดสว่าง เกิดเมื่อวันที่ 21 ตุลาคม พ.ศ. 2424 ที่บ้านบางตีนเป็ด จังหวัดฉะเชิงเทรา ได้รับศีลล้างบาปที่โบสถ์เซนต์ปอล แปดริ้ว ในปี 2434 พระคุณเจ้าได้เข้าศึกษาที่เซมินารีพระหฤทัย บางช้าง จนสำเร็จการศึกษาขั้นตน จากนั้นในปี พ.ศ. 2442 ได้ออกทำโปรบาซีโอ ประจำอยู่ที่เซมินารีบางช้างนั่นเอง จนกระทั่งพระคุณเจ้าได้รับศีลอนุกรมขั้นบาทหลวงเมื่อวันที่ 21 พฤษภาคม พ.ศ. 2453 พร้อมกับเพื่อนร่วมรุ่นอีก 8 ท่าน โดยพระคุณเจ้าเรอเน แปร์รอส ผู้เป็นอาจารย์ของพระคุณเจ้าเอง หลังจากได้รับศีลบรรพชาแล้ว พระคุณเจ้าได้รับคำสั่งออกไปปฏิบัติหน้าที่ดังนี้

การทำงาน
พ.ศ. 2454 โบสถ์นักบุญฟิลิปและยากอบ หัวไผ่ และโบสถ์นักบุญยอแซฟ พนัสนิคม จังหวัดชลบุรี รับหน้าที่เป็นบาทหลวงผู้ช่วยของบาทหลวงจิลล์ กียู (M. Jules Guiilou) อธิการองค์ที่ 2ลำดับโบสถ์นักบุญฟิลิปและยากอบ หัวไผ่ http://www.pj-huaphai.org/  ในเวลาเดียวกัน
พ.ศ. 2455
เซมินารีพระหฤทัย บางช้าง รับหน้าที่เป็นอาจารย์สอนสามเณร
พ.ศ. 2457
โบสถ์นักบุญยอแซฟ อยุธยา และโบสถ์นักบุญอันนา ปากน้ำโพ รับหน้าที่เป็นอธิการองค์ที่ 13ลำดับอธิการโบสถ์นักบุญยอแซฟ อยุธยา https://catholichaab.com/main/index.php/1/church7/6/932-2015-12-08-03-21-43
พ.ศ. 2458
เซมินารีพระหฤทัย บางช้าง รับหน้าที่เป็นอาจารย์สอนสามเณร รอบที่สอง
พ.ศ. 2467
โบสถ์พระคริสตหฤทัย วัดเพลง จังหวัดราชบุรี รับหน้าที่เป็นอธิการ
พ.ศ. 2472
โบสถ์นักบุญฟิลิปและยากอบ หัวไผ่ รับหน้าที่เป็นอธิการองค์ที่ 8 ได้รื้อตัวโบสถ์หลังเดิมที่สร้างไว้ตั้งแต่ปี พ.ศ. 2423 แล้วดำเนินการสร้างโบสถ์หลังใหม่ลักษณะเป็นไม้ ลักษณะเป็นทรงกอทิกมียอดโดมแหลมสองข้าง
พ.ศ. 2483
โบสถ์ซางตาครู้ส กุฎีจีน  กรุงเทพ รับหน้าที่เป็นบาทหลวงผู้ช่วยของบาทหลวงกีโยม กิ๊น ดาครู้ส อธิการองค์ที่ 29ลำดับอธิการโบสถ์ซางตาครู้ส https://catholichaab.com/main/index.php/1/church7/3/913-2015-12-08-03-11-45 และรับหน้าที่เป็นจิตตาธิการคณะภคินีพระหฤทัย คลองเตย องค์ที่ 4ลำดับจิตตาธิการอารามคณะภคิณีพระหฤทัย กรุงเทพ http://www.shb.or.th ในเวลาเดียวกัน
พ.ศ. 2485
โบสถ์นักบุญฟิลิปและยากอบ หัวไผ่ รับหน้าที่เป็นอธิการองค์ที่ 10 พร้อมกับขอจัดตั้งโรงเรียนประชาสงเคราะห์
พ.ศ. 2487
เมื่อวันที่ 11 พฤษภาคม พ.ศ. 2487 ได้รับสาส์นตราตั้งจากสมเด็จพระสันตะปาปาปิอุสที่ 12 ให้ดำรงตำแหน่งมุขนายกมิสซังจันทบุรีhttps://www.catholic-hierarchy.org/bishop/bcheng.htmlประกาศแต่งตั้งพระคุณเจ้าเจมส์ หลุยส์ แจง เกิดสว่าง แห่งมิสซังจันทบุรีhttps://www.vatican.va/content/pius-xii/fr/letters/documents/hf_p-xii_lett_19441029_reggente-tailandia.html ซึ่งเป็นมิสซังใหม่ที่แยกออกจากมิสซังกรุงเทพซึ่งอยู่ภายใต้การดูแลของมุขนายกชาวฝรั่งเศสมาตั้งแต่ปี พ.ศ. 2212 และดำรงตำแหน่งเป็นประมุขเกียรตินามแห่งบาร์คูซูส

อภิเษกเป็นมุขนายก
thumb
หลังจากที่ได้รับสาส์นแต่งตั้งจากสมเด็จพระสันตะปาปาปิอุสที่ 12 แล้ว ในวันที่ 11 กุมภาพันธ์ พ.ศ. 2488 พิธีอภิเษกมุขนายกใหม่ได้ถูกจัดขึ้นที่โบสถ์นักบุญฟิลิปและยากอบ หัวไผ่ เหตุผลที่ต้องมาประกอบพิธีอภิเษกที่นี่เพราะในเวลานั้นกรุงเทพยังมีการทิ้งระเบิดจากสงครามอยู่ ทำให้พิธีไม่สามารถกระทำได้ ณ อาสนวิหารหลักของมิสซังในขณะนั้น จึงจำเป็นต้องย้ายมากระทำที่โบสถ์คาทอลิกหัวไผ่ ซึ่งเป็นโบสถ์ที่พระคุณเจ้ายาโกเบ แจง เกิดสว่าง เป็นคนสร้างเองในปี พ.ศ. 2472 พระคุณเจ้าเรอเน มารี โจเซฟ แปร์รอส ประมุขมิสซังกรุงเทพฯ เป็นประธานในพิธีอภิเษกนี้ พร้อมกับผู้ช่วยอภิเษกตามธรรมเนียมคาทอลิก คือ พระคุณเจ้าเฮนรี อัลเบิร์ต โทมิน ประมุขมิสซังลาว พระคุณเจ้ากาเยตาโน ปาซอตตี ประมุขมิสซังราชบุรี และบรรดาสัตบุรุษจากหลายที่มาร่วมตัวกันในงานอภิเษกนี้

 ผลงาน 
พระคุณเจ้ายาโกเบ แจง เกิดสว่าง เป็นผู้ที่มีความเชี่ยวชาญด้านดนตรีเป็นอย่างยิ่ง ท่านมีความสามารถในการแต่งเพลงในศาสนา และการแปลเพลงต่าง ๆ เพลงที่พระคุณเจ้าประพันธ์และแปลไว้มีดังนี้ พระทัยคือที่พัก , กำยานของพระเจ้า , โอ้พระเจ้าสุดเสน่หา , โอ้พระองค์ , โอ้เจ้าพระคุณ , เทวดาแจ้งข่าวแด่พระนางมารีอา และอีกมากมาย และท่านเป็นผู้ประพันธ์เพลงในศาสนาที่เป็นภาษาไทยเพลงแรกคือ "มารีย์แม่รัก"

ช่วงสุดท้ายของชีวิต
หลักจากที่พระคุณเจ้าได้รับอภิเษกเป็นมุขนายกมิสซังจันทบุรีแล้วนั้น ท่านได้ใช้โบสถ์คาทอลิกหัวไผ่เป็นสถานที่พำนัก จนกระทั่งท่านป่วยเท้าบวมไม่สามารถใส่รองเท้าได้ตั้งแต่ต้นปี พ.ศ. 2495 และพำนักเป็นการถาวรที่หัวไผ่ จนกระทั่งถึงแก่มรณภาพในเช้าวันที่ 14 เมษายน พ.ศ. 2495 ขณะอายุได้ 70 ปี พิธีศพของพระคุณเจ้าถูกจัดขึ้นอย่างสง่าในวันที่ 18 เมษายน ณ โบสถ์คาทอลิกหัวไผ่ โดยมีพระคุณเจ้าหลุยส์ โชแรง ประมุขมิสซังกรุงเทพฯ เป็นประธานในพิธี ศพของท่านถูกบรรจุไว้ที่สุสานโบสถ์คาทอลิกหัวไผ่นี้เอง

 อ้างอิง 

หมวดหมู่:มุขนายกมิสซังโรมันคาทอลิกจันทบุรี
หมวดหมู่:นักแต่งเพลงชาวไทย
หมวดหมู่:บุคคลจากอำเภอเมืองฉะเชิงเทรา